Semka Sokolović-Bertok

Semka Sokolović-Bertok (Sarajevo, 22. decembar 1935 – Zagreb, 4. mart 2008) bila je bosanska glumica. U mladosti je također bila i takmičarska šahistkinja i osam puta je osvajala Hrvatsko juniorsko prvenstvo u šahu.

 Porijeklo i prvi glumački počeci 
Rođena Sarajka, koja se u mladosti bavila mačevanjem, u Zagrebu je upisala dramsku akademiju.

Impresionirala je dr. Branka Gavellu, postala njegov asistent i zaposlila se u Zagrebačkom dramskom teatru (poslije preimenovano po velikom režiseru). Bila je majstor velikih scena. Svojim nerijetko otresitim, strogim nastupom u nekoliko minuta ili sekundi bi se usjekla gledaocu u pamćenje, čak jače nego neki glavni glumci. U komediji Rajka Grlića “U raljama života” igrala je tetku iz Bosanske Krupe tako sočno da su i publika i kritičari zažalili što oko nje nije usredotočen cijeli film.

Prve važne uloge zahvaljuje Fadilu Hadžiću, koji je u njoj prepoznao vrsnu karakternu glumicu. Ostvarila je fine vinjete u “Službenom položaju” (1964.), “Drugoj strani medalje” (1965.), “Protestu” (1967.) i “Divljim anđelima” ([1969.) Njeno geslo kao da je bilo “nema gluposti, nema glumatanja”, zbog čega su je i prigrlili režiseri nove generacije, ponajprije Goran Marković, koji joj je u filmu “Majstori, majstori” povjerio prvu veliku filmsku ulogu.

 Profesionalna karijera 
1980-ih je postala puno važnija filmska glumica nego što je bila prethodnih desetljeća: otkrile su je i televizijske serije, pa se ni nakon penzije u "Gavelli" više nije mogla požaliti na nezaposlenost. Pogotovo stoga što su i nakon raspada Jugoslavije redovno stizale ponude iz Sarajeva, Beograda i Ljubljane. Jedna od njih, u filmu “Kod amidže Idriza” (2004.) osigurala joj je ulogu karijere.

 Privatna strana života 
Premda je u pozorištu i na filmu ostvarila lijepu karijeru, javnost je često ipak golicalo nešto drugo: kako to da jedna glumica može odlično igrati šah (osam je puta bila prvak Hrvatske, a suprug joj je bio šahovski velemajstor Mario Bertok), bridž i poker? Po vlastitom priznanju, u pozorištu joj je bilo malo dosadno, jer su joj kolege sporo savladavale tekst: film je više odgovarao njenom temperamentu.

Privatno je Semka bila veliki humanist i kosmopolit, žena otvorenih vidika i osoba bez predrasuda. Nije krila svoje mišljenje, što je pokatkad i koštalo karijere na pozorišnim daskama.

Njena starija sestra Badema Sokolović bila je operska pjevačica u Hrvatskom narodnom kazalištu u Zagrebu.

 Filmografija 
 Filmovi 
 Traktor, ljubav i rokenrol (2011)
 Grbavica (2006)
 Kod amidže Idriza (2004) 
 Ne dao Bog većeg zla (2002)
 Enclave, De (2002) 
 Varuh meje (2002)
 Crna kronika ili dan žena (2000) 
 Kuća duhova (1998)
 Novogodišnja pljačka (1997) 
 Sedma kronika (1996)
 Prolazi sve (1995)
 Rock 'n' roll (1994)
 Svaki put kad se rastajemo (1994)
 Okus limuna (1993)
 Dok niko ne gleda (1993) 
 Mor (1992) 
 Memories of Midnight (1991)
 Čaruga (1991)
 The Pope Must Die (1991)
 Born to Ride (1991)
 Krhotine (1991)
 Praznik u Sarajevu (1991) 
 Hajde da se volimo 3 (1990) 
 Balkanska perestrojka (1990)
 Fatal Sky (1990)
 Ljeto za sjećanje (1990)
 Masmediologija na Balkanu (1989)
 Krvopijci (1989) 
 Mlada sila (1988)
 Azra (1988)
 Strategija švrake (1987) 
 Spadijer-jedan život (1986) 
 Obećana zemlja (1986)
 Anticasanova (1985) 
 Debeli i mršavi (1985) 
 Niko se neće smijati (1985)
 Tajvanska kanasta (1985)
 Navijač (1985)
 The War Boy (1985)
 Opasna baba (1985)
 U raljama života (1984)
 Pismo - Glava (1983)
 Miris dunja (1982)
 Kraljevo (1981)
 Variola vera (1981)
 Majstori, majstori (1980)
 Novinar (1979)
 Roko i Cicibela (1978)
 Pucanj (1977)
 Malastrana (1971)
 Divlji anđeli (1969) 
 Protest (1967/I)
 Druga strana medalje (1965)
 Službeni položaj (1964) 
 Carevo novo ruho (1961)
 U mreži (1956)

 TV-serije 
 Vratiće se rode (2007)
 Bitange i princeze (2005) 
 Duga mračna noć (2005)
 Naši i vaši (2000) 
 Neuništivi (1990)
 Bolji život (1987)
 Putovanje u Vučjak (1986)
 Štefica Cvek u raljama života (1984)
 Marija (1976)
 U registraturi (1976)
 Kuda idu divlje svinje (1971)

 Reference 

 Vanjski linkovi 

Kategorija:Rođeni 1935.
Kategorija:Umrli 2008.
Kategorija:Biografije, Sarajevo
Kategorija:Bosanskohercegovačke glumice
Kategorija:Bosanskohercegovački šahisti